Document ID: 31996R2350

KOMISSION ASETUS (EY) N:o 2350/96,
annettu 10 päivänä joulukuuta 1996,
asetuksen (ETY) N:o 3719/88 muuttamisesta käytettävien tuontitodistuslomakkeiden osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna komission asetuksella (EY) N:o 923/96 (2), ja erityisesti sen 9 artiklan 2 kohdan ja 12 artiklan 4 kohdan sekä muiden maataloustuotteiden yhteisistä markkinajärjestelyistä annettujen asetusten vastaavat säännökset,
sekä katsoo, että
komission asetuksessa (ETY) N:o 3719/88 (3), sellaisena kuin se on viimeksi muutettuna asetuksella (EY) N:o 2137/95 (4), säädetään erityisistä lomakkeista, joille todistukset on laadittava,
maataloustuotteiden tuontijärjestelmään tehtyjen muutosten vuoksi, ja erityisesti sen vuoksi, että tuontimaksut on korvattu tullimaksuilla Uruguayn monenvälisten kauppaneuvottelujen osana tehtyjen sopimusten täytäntöönpanemiseksi, on tarpeen mukauttaa tuontitodistuslomake,
tässä asetuksessa säädetyt toimenpiteet ovat asianomaisten hallintokomiteoiden lausuntojen mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3719/88 liitteessä I oleva malli AGRIM-tuontitodistusten laatimiseksi tämän asetuksen liitteessä olevalla mallilla.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Esitetyt tuontitodistushakemukset sekä todistukset ja todistusten otteet, jotka annetaan viimeistään 31 päivänä joulukuuta 1997, voidaan laatia ennen tämän asetuksen voimaantuloa asetuksen (ETY) N:o 3719/88 liitteessä I olevan mallilomakkeen mukaisesti.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä joulukuuta 1996.

Labels: 12
3